b'\n_START_ARTICLE_\nDeklaracija o na\xc4\x8delih strpnosti\n_START_PARAGRAPH_\nDeklaracija o na\xc4\x8delih strpnosti je dokument, ki ga je sprejela organizacija UNESCO na 28. zasedanju Generalne konference 16. novembra 1995._NEWLINE_Kot je zapisano v preambuli, je deklaracija nastala kot odgovor na vzpon dejanj nestrpnosti, nasilja, terorizma, ksenofobije, agresivnega nacionalizma, rasizma, antisemitizma, izklju\xc4\x8devanja, marginalizacije in diskriminacije, ki so uperjena proti nacionalnim, etni\xc4\x8dnim, verskim in jezikovnim manj\xc5\xa1inam, beguncem, priseljenim delavcem, priseljencem in ranljivim skupinam znotraj dru\xc5\xbeb, kot tudi dejanj nasilja in ustrahovanja, ki so zagre\xc5\xa1ena nad posamezniki, ki uveljavljajo svojo svobodo mi\xc5\xa1ljenja in izra\xc5\xbeanja \xe2\x80\x93 vse to ogro\xc5\xbea utrjevanje miru in demokracije tako na nacionalni kot mednarodni ravni in predstavlja ovire pri razvoju obenem pa izpostavi tudi odgovornost dr\xc5\xbeav \xc4\x8dlanic, da razvijajo in spodbujajo spo\xc5\xa1tovanje \xc4\x8dlovekovih pravic in temeljnih svobo\xc5\xa1\xc4\x8din za vse, brez razlikovanja glede na raso, spol, jezik, nacionalno poreklo, veroizpoved ali invalidnost, in da se borijo proti nestrpnosti._NEWLINE_Deklaracijo je sestavljena iz preambule, \xc5\xa1estih \xc4\x8dlenov (1. \xc4\x8dlen \xe2\x80\x93 Opredelitev strpnosti, 2. \xc4\x8dlen \xe2\x80\x93 Dr\xc5\xbeavni nivo, 3. \xc4\x8dlen \xe2\x80\x93 Socialne dimenzije, 4. \xc4\x8dlen \xe2\x80\x93 Izobra\xc5\xbeevanje, 5. \xc4\x8dlen \xe2\x80\x93 Zaveza k delovanju, 6. \xc4\x8dlen \xe2\x80\x93 Mednarodni dan strpnosti) ter zaklju\xc4\x8dnega dela (Izvajanje Deklaracije o na\xc4\x8delih strpnosti)._NEWLINE_V 6. \xc4\x8dlenu deklaracije je UNESCO razglasil 16. november za mednarodni dan strpnosti.'